સામાન્ય રીતે વરસાદ આવે એટલે શાકભાજીઓની આવક વધે પરંતુ અમદાવાદની પરિસ્થિતિ વિપરીત થઇ છે. દક્ષિણ ગુજરાત અને મુંબઈમાં સતત વરસાદના કારણે મહારાષ્ટ્ર તરફથી આવતી શાકભાજીની ટ્રકો ફસાઈ છે. અને અમદાવાદ આવી નથી ત્યારે શાકભાજીની આવકમાં ઘટાડો થતા ભાવ વધારો થયો છે. જેના કારણે અમદાવાદમાં શાકભાજીઓના ભાવમાં તોતિંગ વધારો જોવા મળી રહ્યો છે. પરિણામે ગૃહિણીઓની હાલત કફોડી થઇ છે. અમદાવાદમાં ગૃહિણી એક સાંધે અને તેર તૂટે તેવી પરિસ્થતિ સર્જાઈ રહી છે ત્યારે મહિલાઓ વધુને વધુ કરકસર કરી રહી છે.